
Marian ja Jaakon ensitapaaminen


Oli ilta, ja aurinko paistoi valtoimenaan. Marian teh-tävänä oli hakea lehmät kilometrin päästä niityltä iltalypsylle.


Hän laittoi ainoan omistamansa mekon päälle, koska siihen aikaan tytöt pukeutuivat aina mekkoon. Mekko oli aivan sel-västi käynyt pieneksi jo aikaa sitten. Marian rinnat pursusivat napitetusta etumuksesta, ja mekko oli liian lyhyt.


Äiti ei ollut ehtinyt tehdä Marialle uutta mekkoa, vaikka hän oli sitä pyytänyt. Pyynnöistään huolimatta Maria tiesi, että todellisuudessa hänen olisi käytettävä vanhempien siskojensa pieneksi jääneitä mekkoja, eikä hän saisi koskaan uutta.


Maria oli täyttänyt keväällä neljätoista ja sen ajan mittapuun mukaan oli lähes nainen, ainakin työnteon suhteen.


1940-luvulla lehmiä laidunnettiin pelloilla, jotka olivat usein pitkien matkojen päässä kotoa. Lapsille annettiin tehtäväksi viedä eläimet aamulla lypsämisen jälkeen sinne ja illalla takai-sin kotiin lypsämistä varten.


Joskus kesäisin laidunnettiin navetan lähellä ja silloin leh-mät myös lypsettiin ulkona. Kiusana olivat aina kärpäset, joita hätisteltiin pois erilaisilla varvuilla tai sytyttämällä nuotio. Nuotiosta tuleva savu piti kärpäset loitolla lypsämisen ajan.


Maria käveli avojaloin, huolettomasti risu kädessä metsätietä pitkin. Tie oli rapainen, ja jalka osui lehmänpaskaan melkein joka askeleella.


Vihdoin Maria pääsi pellolle, jossa lehmät laidunsivat.


Hän huusi kovalla äänellä:


”Tuutikki, Orvokki, Marketta ja Mielikki tänne! Nyt lähde-tään kotiin lypsylle!”


Ei aikakaan, kun lehmät olivat kiltisti jonossa, johtolehmä ensimmäisenä. Eläimet kävelivät tietä pitkin tottuneesti, ja joh-tajalehmä vei karjaa kohti kotia.


Samaan aikaan tiellä käveli nuori mies. Mies oli metsu-rin näköinen. Hänellä oli pussihousut, ruutupaita ja kirves olkapäillään. Hän näytti komealta siinä astellessaan. Paidan alta kohosivat isot hauikset, ja tämän solakka olemus herätti kiinnostusta.


Mariaa hävetti, eikä hän saanut sanaa suustaan. Hän nyki mekkonsa etumusta, jonka napinvälit lösöttivät irstaasti levällään.


”Minä olen Jaakko ja olen tilapäisesti täällä metsätöissä. Asun kirkonkylällä”, nuorukainen sanoi.


Maria ihastui heti metsätöistä palaavaan mieheen.


”Mistäs kaunis tyttö on tulossa ja mihin menossa?” kiusoit-teli Jaakko.


Maria ujosteli, eikä kehdannut vastata mitään. He alkoivat kävellä rinnakkain samaan suuntaan.


”Olisi muuten mukava, jos tulisit kylälle tansseihin keski-viikkona”, Jaakko sanoi virnistäen.


Maria punastui, mutta nyökkäsi ujosti Jaakolle. Näin hän oli hyväksynyt kutsun tansseihin. Olipa komea mies, hän ajatteli.


Seuraavassa tienristeyksessä heidän tiensä erkanivat.


Maria ei voinut kertoa Jaakon tapaamisesta kenellekään. Iloisena hän hyppeli lehmälauman jäljessä kohti kotia.


Tapaamisen jälkeen Marian sydämen täytti ilo ja tanssien odotus. Mitähän mieltä äiti ja isä olisivat hänen tanssiehdotuk-sestaan. Äiti oli talon auktoriteetti ja hänen päätöksensä olisi tärkein. Isä tyytyi useimmiten äidin tahtoon. Tansseihin pääsi yleensä vasta rippikoulun käytyään, ja neljätoistavuotias Maria pääsisi ripille vasta vuoden päästä.


Maanantai-ilta tuli päätökseensä, ja Maria kävi muiden sisa-riensa kanssa nukkumaan. Maria nukkui pirtissä, jossa nuk-kuivat myös neljä hänen sisarustaan. Kaksi leveää olkipatjaa levitettiin lattialle ja kaikki asettuivat yöpuulle. Petiä sanottiin siskonpetiksi, mikä olikin hyvä nimitys nukkumajärjestykselle – ja tässä tapauksessa se oli myös kirjaimellisesti totta.


Maria jännitti Jaakon tapaamista, eikä unta väsymyksestä huolimatta meinannut tulla. Seuraavana päivänä hänen olisi ehdotettava vanhemmilleen tansseihin menoa. Maria oli eri-tyisesti huolissaan siitä, mitä äiti sanoisi hänen ehdotukses-taan. Maria tiesi, että äiti saisi isän tarvittaessa suostumaan kaikkeen.


Marian vanhemmat siskot olivat käyneet tansseissa jo vuo-sia. Tansseja pidettiin isojen talojen pirteissä pitkin kyliä. Jaa-kon ehdottamat tanssit pidettiin naapurissa, parin kilometrin päässä.


Seuraava ilta koitti ja aurinko paistoi valtoimenaan. Maria lähti jälleen iloisena hakemaan lehmiä iltalypsylle navetan takana olevalta niityltä. Lehmät kävelivät reippaasti navettaan, ja Maria jäi odottamaan äitiä lypsylle. Häntä jännitti ja sydän teki muutaman ylimääräisen pomppauksen.


”Pääsenkö, äiti, isojen tyttöjen kanssa tansseihin yli-huomenna?” Maria aloitti tunnustellen.


Äiti jatkoi lypsämistä hiljaisena. Maria odotti ja odotti ja odotti.


Lehmät oli jo melkein lypsetty, ja maidot valutettu sihdin läpi tonkkaan sekä isoon saaviin kylmenemään.


”Katsotaan sitä sitten huomenna”, äiti virkkoi.


Maria mietti kuumeisesti, miten esittäisi tansseihin menon uudelleen äidilleen. Mariasta tuntui, että hän oli ihastunut metsuriin ja hänen itsevarmaan olemukseensa.


Metsuri oli komea ja varmasti häntä monta vuotta van-hempi. Tansseihin hänen olisi päästävä jo pelkästään metsu-rin takia. Äidilleen Maria ei kuitenkaan voinut kertoa Jaakon tapaamisesta.


Keskiviikkona aamutuimaan, ennen lasten heräämistä Senni-äiti oli tehnyt sangollisen pullataikinaa, josta hän oli leiponut lettapullia viikon tarpeeseen. Huumaava pullantuoksu täytti pirtin. Rieskataikina odotti leipomistaan.


Maria mietti oikeaa hetkeä pyyntöönsä. Illalla äiti kutoi suk-kaa, ja istui hänen viereensä. Maria tunsi hetkensä koittaneen.


”Äiti, pääsenkö minä huomenna sinne tansseihin isojen tyt-töjen kanssa? He voivat huolehtia minusta.”


Äiti katsoi Mariaa ja ihmetteli, mistä tämä innostus tansseja kohtaan kumpusi.


Äiti mietti vielä hetken ja sanoi:


”Voit sinä mennä, mutta tule kotiin kymmeneksi. Ja ehdot-tomasti aikaisemmin, kuin isot siskosi!”


”Näin teen, äiti”, Maria vastasi riemuissaan.


Hän ryntäsi äidin kaulaan ja antoi pusun tämän poskelle. Iloisena ja sydän kiivaasti pompotellen Maria juoksi siskonpe-tille siskojensa viereen ja nukahti heti.










Marian lapsuus


Maria syntyi pienessä maalaiskylässä maaliskuussa vuonna 1932. Hänen äitinsä Senni ja isänsä Alfred olivat syntyneet 1890-luvun lopussa. Alfred oli syn-tynyt lähellä heidän nykyistä maatilaansa.


Senni oli toisessa kylässä asuvan talonpojan lapsi. Tavallista silloin oli, että pariskunnat tapasivat toisensa kylällä järjestettä-vissä iltamissa, ja niin kävi Sennille ja Alfredillekin.


Maria syntyi heidän perheeseensä yhdentenätoista lapsena. Perheessä oli liuta poikia ja tyttöjä, niin kuin sen ajan perheissä oli tapana.


Marian äiti Senni oli pieni ja topakka maalaistalon emäntä ja kova tekemään töitä. Sennillä oli vaaleat hiukset, siniset silmät ja lempeä katse. Sennin ompelutaidot tunnettiin koko kylällä ja hän hankki ompelijana lisää tienestiä perheelleen. Sennin ja Alfredin avioliiton alkuaikoina Senni ompeli kaikki vaat-teet käsin, sillä silloin ei vielä ollut ompelukoneita. Kävihän se häneltä kätevästi, vaikka olikin aikaa vievää hommaa.


Iltaisin lasten mentyä nukkumaan Senni otti ompelutar-vikkeensa esille ja loihti lapsilleen sekä kyläläisille sen ajan käyttövaatteita.


Hän oli myös taitava ja nopea kutoja ja kutoikin kaikki kotona tarvittavat räsymatot sekä liinavaatteet. Alfred oli teh-nyt hänelle kangaspuut, joihin rustattiin naapurin naisten kanssa monenlaisia loimia. Kutomalla tehtiin myös osa kan-kaista erityisesti silloin, kun ei vielä ollut olemassa kauppoja.


Maria varttui sisarustensa kanssa itsestään huolehtivaksi nuo-reksi naiseksi.


Senni yritti siirtää tietoisesti ompelutaitojansa tuleville sukupolville. Hyvin varhaisessa vaiheessa äiti huomasi Mari-alla olevan ompelutaidon ja kiinnostuksen sekä halun oppia uutta. Maria antoi vinkkejä äidille ompeluasioissa, ja siksi tämä antoi Marialle omia ompelutöitään tehtäväksi. Kukaan muu talon tyttäristä ei ollut niistä kiinnostunut.


Senni ompeli kyläläisille pientä korvausta vastaan vaatteita ja sai siinä samalla hankittua myös itselleen kankaita kaupasta. Kankaat kyläläiset toivat itse, ja niistä jäi loput kankaanpalat käytettäväksi Sennin omiin ompeluksiin.


Tuohon aikaan ompelutaito ja idearikas sekä luova ajattelu olivat monen perheen pelastus monessakin arkipäiväisessä asi-assa. Vasta Marian ollessa kahdeksan vuoden ikäinen kirkon-kylälle avautui ensimmäinen sekatavarakauppaa ja myöhem-min toinen.


Kaupat olivat pääasiassa poliittisen suuntauksen mukaiset SOK eli Suomen Osuuskauppojen Keskuskunta ja E-liike eli Elanto. E-liikkeet olivat aluksi kaupunkien työväestölle tarkoi-tettuja osuuskauppoja, mutta yleistyivät vähitellen kaikkien talollisten ja talottomien käyttöön.


Kaupoista maaseudun väestö köyhästä rikkaaseen sai ostet-tua itselleen välttämättömiä elintarvikkeita kuten kahvia, soke-ria ja saippuaa. Nimensä mukaisesti kaupoista sai myös erilai-sia kankaita ja ompelutarvikkeita.


Senni oli iloinen, kun kylälle saatiin hänen kipeästi tarvit-semiaan ompelutuotteita. Näin hän pystyi toteuttamaan luo-vuuttaan entistä paremmin ompeluhommissa.


Senni synnytti kaikki kuusitoista lasta kotonaan. Siihen aikaan lapsia kuoli paljon keskenmenoihin, synnytykseen tai aivan pienenä erilaisiin kuume- ja rokkotauteihin.


Ennen Marian syntymää Sennin lapsista kolme menehtyi keskenmenoon, ja kaksi kuoli alle vuoden ikäisenä sairauksiin.


Neuvoloita ei ollut, eikä lapsia rokotettu tauteja vastaan. Lääkärit olivat kaukana, eikä täsmälääkkeitä tauteihin ollut saatavilla. Synnytykset tehtiin kotona yleensä saunassa eikä mitään kivunlievitystä ollut. Alfred sai monet kerrat juosta hakemaan naapurista lapsenpäästäjän, joka oli nimitys lapsen-tulossa avustavalle naiselle.


Jokaisessa kylässä oli oma lapsenpäästäjä. Heidän taitonsa perustuivat perinteeseen, toisilta synnytysavustajilta saatui-hin tietoihin ja tietenkin omiin kokemuksiin. Synnytyksessä avustajat ottivat lapsen vastaan, sitoivat napanuoran ja katkai-sivat sen. Heidän tehtävänsä oli myös jälkeisten hävittäminen hautaamalla.


Pidettiin ihan luonnollisena, että vastasynnyttäneet naiset jatkoivat kotiaskareita heti synnytyksen jälkeen. Vastasynty-nyt laitettiin pärekoriin ja kannettiin sisälle pirttiin. Äiti imetti pienokaistaan muiden töidensä ohella. Jos talossa oli isompia tyttäriä, he auttoivat talouden pyörittämisessä ja pienokaisen hoitamisessa.


Mariakin joutui jo hyvin pienenä huolehtimaan pienem-mistä sisaruksistaan ja tekemään kaikkia kotitöitä.


Sennin ja Alfredin maatalo oli pieni ja tilaa siellä oli vähän, mutta silti tupaan mahtuivat pienet kangaspuut.


Isompia mattoja Sennillä oli mahdollisuus käydä kutomassa isompien maalaistalojen kangaspuilla. Samalla voitiin vaih-taa kuulumisia ja neuvoja naapureiden kanssa jokapäiväisistä asioista.


Kotitöiden ja lapsien hoidon takia Senni ei aina itse ehtinyt kutoa uusia mattoja repaleisten tilalle. Silloin mattoja ostettiin tai vaihdettiin eri tuotteilla naapureiden naisilta.


Matot kudottiin vanhoista vaatteista leikatuista kuteista. Kaikki rikki menneet vaatteet käytettiin huolella räsymattojen kutomiseen, ja matonkuteita leikattiin emäntien sekä talon tyt-töjen toimesta ahkerasti.


Elämä oli todellista kiertotalouselämää – kaikki mahdolli-nen käytettiin uudelleen.


Isä-Alfred oli sodan käynyt mies ja teki metsurin töitä. Alfred oli tummatukkainen ja ruskeasilmäinen juro mies, joka ei tur-hia puhunut. Metsurin töillään hän toi osaltaan leivän per-heensä pöytään. Hevonen oli sen ajan ainoa työvälinen, mil-loin pelloilla tai metsätöissä.


Alfred oli rakentanut itse perheen kodin heti naimisiin menon jälkeen, vuosisadan alussa. Naimisiin mentyään Alfred oli saanut kotoaan maatilkun ja tontin, johon talo rakennettiin. Rakennuspuut hän sai kotinsa metsäpalstalta.


Heidän talossaan oli kolme kerrosta. Varsinainen asuinhuo-neisto oli toisessa kerroksessa. Se oli pieni pirtti, jossa oli keit-tiö ja tupa samassa tilassa. Pirtin keskellä oli leivinuuni leivon-taa ja pirtin lämmittämistä varten. Leivinuunia lämmitettiin säästä riippuen talvella useita kertoja viikossa ja kesällä har-vemmin. Pirtistä pääsi kylmään eteiseen, josta oli kulku yhteen makuuhuoneeseen ja sementtirappusia pitkin kellariin.


Makuuhuone oli tarkoitettu talon emännälle ja isännälle. Se oli pyhä paikka eikä lapsilla ollut sinne asiaa.


Eteisestä meni myös raput yläkertaan kolmanteen ker-rokseen, jossa oli toinen makuuhuone. Perheen pojat olivat majoittuneet sinne.


Kaikki tytöt ja pienimmät veljet nukkuivat pirtin lattialla siskonpetillä. Patjoina olivat oljilla täytetyt patjapussit, joita Senni ompeli lisää aina tarpeen vaatiessa.


Ulos mentiin eteisen lasiverannan kautta. Verannan ulkosei-nissä oli isot ikkunat, ja kesällä Sennin pelargoniat sekä muut kukat kukkivat siellä valtoimenaan. Keväällä auringonvalon lisäännyttyä, verannalla idätettiin ulkokukkien siemenet ja myöhemmin keväällä itäneet taimet istutettiin pihalle.


Kaikissa huoneissa, paitsi pirtissä, oli oma kakluuni. Kak-luuni on pyöreä korkea torni, jota lämmitettiin puilla.


Kakluunin lämmitys oli tarkkaa puuhaa. Ennen lämmittä-mistä piti muistaa avata luukku, josta savut pääsivät ulos. Pui-den palettua pesässä kokonaan luukku piti muistaa sulkea oike-aan aikaan, että lämpö ei pääsisi karkaamaan. Luukun sulke-minen liian aikaisin, puiden vielä palaessa saattoi tuoda sisälle häkää.


Leivinuuni lämmitettiin samalla periaatteella, mutta isom-milla puilla. Puita tarvittiin vuoden aikana todella paljon ja sitä varten oli navetan yhteydessä erillinen puuliiteri. Perheen isä ja pojat huolehtivat puiden hakemisen metsästä, niiden pilkko-misen ja puiden kantamisen tarvittaviin paikkoihin.


Alfred oli kätevä tekemään puutöitä ja teki kaikki taloudessa tarvittavat puukalusteet kuten pöydät, sängyt, puulaatikot ja komerot. Hän teki myös komuutin.


Komuutin kaapissa säilytettiin isoa vesikannua ja emali-vatia, joka nostettiin komuutin päälle peseytymistä varten. Komuutin peseytymistason takareunassa oli erillinen hylly, jossa pidettiin saippuaa. Komuutin yläpuolella oli pieni pui-nen kaappi, jonka alapuolella oli pyyhkeiden ripustamista var-ten koukut ja tanko salusiinia varten. Salusiini oli pieni merk-kauksilla koristeltu verho, joka peitti pyyhkeet taakseen.


Myös Alfredin tekemä puinen kiikkutuoli komeili pirtin lat-tialla. Kiikkutuoliin, äidin syliin, oli usein jonoa. Lapsia kun ei siihen aikaan yleensä juurikaan pidetty sylissä.


Päärakennuksen lisäksi ulkona oli navetta, aitta, puuliiteri, ulkohuussi ja kaivo. Aitassa oli kaksi erillistä huonetta, joihin pääsi omasta ovestaan.


Toisessa huoneista säilytettiin viljoja laareissa. Viljalaareja heidän aitassaan oli kolme kappaletta. Toisessa erillisessä huo-neessa säilytettiin tavaroista, joita ei sillä hetkellä tarvittu.


Isä oli tehnyt aittaan myös sängyn ja kaapit vaatteiden säily-tykseen. Lasten kasvaessa tämä huone toimi myös riiuuhuo-neena tai vihityn parin ensimmäisenä luvallisena yhteisenä yöpaikkana.


Isommat lapset siirtyivät vuoron perään aittaan nukkumaan, ja siellä saattoi nukkua useampi lapsi yhtä aikaa.


Aitassa pystyi nukkumaan läpi vuoden, sillä siellä oli oma kakluuni.


Puuliiterin yhteydessä olevassa pienessä tilassa Alfred teki puutöitään ja erilaisia muita askareitaan.


Ulkohuussiin mentiin navetan vasenta reunaa, sen taakse. Ulko-huussissa oli yksi reikä ja sen seiniä koristivat lehtikirjoitukset sekä mainokset. Pyyhinpaperina olivat vanhat sanomalehdet.


Yöllä ei tarvinnut lähteä ulos ulkohuussiin, vaan kylmässä eteisessä oli yöastiana läkkiämpäri tai emaliämpäri pienempiä asioita varten. Perheen taaperoille oli äidin sängyn alla pieni potta heidän tarpeilleen.


Rippikoulun ylittäneet lapset eivät kehdanneet tehdä enää tarpeitaan sisälle ämpäriin, vaan tytöt menivät ulkohuussiin asti, poikien tehdessä tarpeensa pihamaalle talon nurkille. Nurkat siis haisivat usein sille itselleen.


Peseytyminen hoidettiin sisällä lämmittämällä vettä isossa kattilassa ja sekoittamalla se kylmän veden kanssa sopivan läm-pöiseksi emalivatiin komuutin päälle.


Kaksi kertaa viikossa, keskiviikkoisin ja lauantaisin, lämmi-tettiin puusauna, jossa koko perhe kävi pesulla. Äiti ja isä otti-vat nuorimmat lapset lakanan ja viltin sisään ja vähän isom-mat kävelivät perässä saunalle. Isommat tytöt hakivat vuoron perään pestyjä pienempiä lapsia saunalta.


Äidin ja isän tultua saunasta menivät isommat tytöt tai isom-mat pojat saunaan erikseen. Saippuana ja hiustenpesuaineena oli mäntysuopa, jonka tuoksua pidettiin hyvänä. Saunanraik-kaana oli mukava käydä yöpuulle.


Hampaiden puhdistamiseen ei siihen aikaan ollut tietoa eikä taitoa. Siksi Marian ja kaikkien muidenkin lasten ham-paat olivat rikkinäiset ja niitä särki jatkuvasti. Isä Alfred poltti tupakkaa ja puhalsi usein tupakansavua lasten suuhun, pienten kipeiden hampaiden päälle. Tupakansavun uskottiin helpotta-van myös korvakipua, jota Maria poti useasti.


Maatilan naiset hoitivat pihalla olevassa navetassa karjan aamutuimaan ja taas uudelleen iltaisin. Kasvavat tytöt siir-tyivät tekemään äitinsä askareita heti kun kynnelle kykenivät. Töihin kuulit ruoan laittaminen, pöytään kattaminen, astioi-den peseminen ja kuivaaminen, lattian harjaaminen ja pese-minen sekä siinä sivussa pienempien sisarusten hoitaminen ja niin edelleen.


Astioiden pesemistä varten keittiössä oli taso, jonka päällä astiat ensin pestiin pesuaineella emalivadissa ja sitten ne huuh-dottiin toisessa vadissa, puhtaassa vedessä. Astiat laitettiin pöytätasolle vähäksi aikaa kuivahtamaan ja sitten ne pyyhittiin astiapyyhkeillä kaappiin odottamaan seuraavaa kattausta.


Ennen astioiden pesemistä vedet lämmitettiin isossa katti-lassa puuhellan päällä. Mariaa ja muita tyttöjä varoiteltiin ison kattilan käsittelystä, sillä vesi oli kiehuvaa.


Pojat puolestaan vietiin pelto- ja metsätöihin melkein heti, kun he oppivat kävelemään. Lapset viettivät kaikki päivät koti-ympyröissä tehden kodin töitä, koska kouluja ei ollut. Poikien elämä oli vapaampaa kuin tyttöjen.


Työntekoa arvostettiin enemmän, kuin kirjojen lukemista ja koulutusta. Ei köyhillä maalaisilla ollut rahaa laittaa jälkikas-vuaan koulun penkille.


Elämä pienellä maatilalla oli sen ajan mittapuun mukaan rau-hallista ja arkisen työn täyttämää.


Valaistuksena pimeinä hetkinä oli petrolihöyrylamppu, jossa oli verkkomainen hehkusukka tehostamassa valaistusta. Se oli tehokas, mutta paloherkkä valonlähde ja haisi pahalta.


Ruoat tehtiin puuhellalla. Hellan päällä oli useamman kokoi-sia rautalevyjä, joita lämmitettiin puilla alapuolella olevassa puupesässä. Puuhellassa oli myös uuni, jossa pystyi valmis-tamaan leivonnaisia ja pataruokia. Käyttövettä saatiin pihalla olevasta kaivosta.


Pyykit pestiin parin viikon välein saunan eteisessä olevassa padassa tai ne hangattiin pyykkilaudalla puhtaaksi. Kesällä pyykkivesi haettiin maitokärryillä kilometrin päästä joelta ja talvella se sulatettiin lumesta.


Kaikki valkoiset vaatteet keitettiin padassa tuoksuvan puh-taiksi. Viimeisenä pyykit huuhdeltiin kolmeen kertaan puh-taalla vedellä.


Pataa kuumennettiin padan alapuolella olevasta puupesästä. Padassa lämmitettiin myös saunapäivänä vieressä olevaan sau-naan pesuvesi.


Marian ollessa noin kymmenen vuoden ikäinen heidän taloonsa vedettiin sähköt. Sähköt mahdollistivat pulsaatto-rikoneen hankinnan saunalle. Pulsaattorikoneessa oli kaksi pyörivää muovirullaa, joiden avulla vaatteista sai ylimääräisen veden pois. Vaatteet työnnettiin rullien väliin, ja sen jälkeen rullia pyöritettiin vivulla, käsin.


Pyykin pesuun meni aina yksi päivä viikosta, ja pyykkäreinä toimivat talon tyttäret.


Sennin ja Alfredin maatilalla oli viljelyspeltoja, ja navetassa asusti neljä lehmää, muutama vasikka, pari sikaa sekä kanoja. Sikoja ja vasikoita tapettiin tarpeen vaatiessa perheen ruoaksi.


Maidosta saatiin lapsille tarpeellisia vitamiineja ja myö-hemmin 1950-luvulla sitä vietiin tonkissa maitokärryillä kah-den kilometrin päähän, ison tien varteen. Tien varresta tonkat kerättiin meijeritraktorin kyytiin ja vietiin kirkolle meijeriin. Talojen tonkat oli numeroitu, ja maidosta maksettiin numeron perusteella sekä maidon rasvaprosentin mukaan.


Kanamunista valmistettiin makoisat leivonnaiset ja niitä käytettiin ruoan valmistukseen muutenkin.


Marian kotitalon naapureina oli Sennin ja Alfredin siskoja sekä veljiä omine perheineen. Tutut naapurit auttoivat aina toi siaan, ja tuotteiden suhteen noudatettiin vaihdantataloutta.


Silloin ei ollut autoja, joilla ihmiset olisivat voineet muut-taa paikasta toiseen. Kulkuvälinenä olivat omat jalat tai kalliilla hankittu polkupyörä. Maatiloilla oli hevosia, joita käytettiin etupäässä maatilan töissä. Talvella liikuttiin myös isä- Alfredin tekemillä puusuksilla.


Naimisiin menneet pariskunnat muuttivat korkeintaan joi-denkin kilometrien etäisyydelle syntymäkodistaan. Saman sukunimisiä perheitä oli aika liuta muutaman kilometrin säteellä.


Sennin ja Alfredin tyttäristä Maria oli omatoiminen ja sana-valmis ilopilleri jo nuorena. Sitä eivät horjuttaneet edes van-hemman veljen hänelle silloin tällöin antamat selkäsaunat. Veli yritti aina työntää omat työnsä Marian tehtäväksi. Hän hou-kutteli ja houkutteli. Äärimmäisessä tilanteessa Maria sain vel-jen hermostumaan ja käyttämään nyrkkejä sekä keppiä.


Eräänkin kerran veljelle oli annettu tehtäväksi tuoda puita pirttiin.


”Sinä viet nyt ne puut pirttiin”, isoveli huusi Marialle.


”Se on sinun tehtäväsi, enkä minä aio tehdä sitä”, Maria sanoi.


Veli oli edelleen sitä mieltä, että Maria vie puut. Veljellä oli mielestään muuta tärkeämpää tekemistä. Maria ei aiko-nut suostua moiseen työhön, koska hänellä itselläänkin oli kotitöitä.


Veli otti Mariaa pitkistä hiuksista kiinni ja veti niin, että Marialta pääsi itku. Hän myös löi Mariaa useita kertoja, ei kui-tenkaan kasvoihin.


Maria ei voinut kertoa veljensä käytöksestä kenellekään, vaan joutui selviämään kaikesta yksin. Äiti ja isä eivät kuiten-kaan olisi uskoneet häntä.


Tälläkin kertaa veli joutui itse suorittamaan tehtävän, muu-toin hän olisi saanut itse selkäsaunan. Risu oli aina valmiina pelotteena pirtin oven pielessä. Tämä asia korpesi veljeä mah-dottomasti ja hän kosti sen monesti myöhemmin Marialle.


Mariasta kasvoi itsestään huolehtiva ja itsenäinen nainen. Apua ei auttanut pyytää, sillä äiti ei omien töidensä uuvutta-mana ehtinyt seurata isompien lastensa tekemisiä.


Marialla oli lisäksi neljä häntä nuorempaa sisarusta, jotka veivät hänen äitinsä huomion pyöriessään pienessä pirtissä.


Sitä paitsi poikien kolttosiin suhtauduttiin suopeasti, ja Mariasta tuntui usein, että pojat olivat hänen äitinsä ja isänsä suosiossa. Osalla nuoremmista siskoista tuntui myös olevan etulyöntiasema hänen äitinsä sydämessä. Työt ja tekemiset kasautuivat väistämättä Marian tehtäviksi.


Maria oli sitkeä ja oppivainen tyttö ja halusi kouluun. Hän oli kuullut kyläläisten puhuvan, että heidänkin kylälleen tulisi kiertokoulu. Oppivelvollisuus oli säädetty jo vuonna 1921, mutta se ei ollut toistaiseksi näkynyt mitenkään Marian syntymä pitäjässä. Koulutusta ei pidetty tarpeellisena.


Maria ruinasi vanhemmiltaan pääsyä kiertokouluun, ja sii-hen suostuttiin varauksella, vaikka Marialle olisi ollut paljon töitä myös kotona.


”Teen tietysti kaikki kotityöt myös”, Maria vakuutti.


Ja niin hän pääsi kiertokouluun, jossa hän oppi lukemaan ja kirjoittamaan. Hän oli myös tosi hyvä laskennossa.


Kiertokoulu kävi eri kylillä ja koululaiset olivat monen ikäi-siä, lapsista aikuisiin.


Maria oli ensimmäinen heidän perheestään, joka kävi kou-lua. Vanhemmat sisarukset eivät olleet saaneet minkäänlaista koulutusta, ja se hiersi sisarusten välejä.


Lapset kasvoivat, kävivät rippikoulun ja alkoivat käydä tans-seissa. Sieltä useimmat heistä löysivät myös mielitiettynsä.


Maalaishäitä vietettiin jokaisessa maatalossa. Pian Marian kotonakin osa vanhemmista sisaruksista avioitui ja muutti lähiseuduille viljelemään maata puolisoidensa kanssa.


Naimisiin menon jälkeen omassa syntymäkodissa asuttiin niin kauan, että tuore aviopari sai hankittua oman maatila tai toisen paikan asua.


Senni-äiti leipoi ja laittoi lähtevien mukaan ruokaa sen, mitä oman perheen tarpeilta liikeni: rieskoja, ruisleipiä sekä ruis- ja ohrajauhoja. Hän oli myös ommellut avioparille jo etukäteen pyyhkeitä, lakanoita ja pöytäliinoja.


Puutöissä kätevä Alfred puolestaan valmisti nuorille pareille puusta kaikenlaista uuteen kotiin vietäväksi.


Näitä lahjoja sanottiin myötäjäisiksi, jotka morsiamen perhe antoi eräänlaisena häälahjana avioparille. Myötäjäisten myös katsottiin olevan naimisiin menevän ennakkoperintö.


Myötäjäisistä säädettiin aikoinaan vuoden 1734 laissa ja tämä laki kumottiin uudella avioliittolailla 1. tammikuuta 1930. Uuden avioliittolain tultua voimaan myötäjäisten antaminen riippui täysin vanhempien omasta harkinnasta. Usein per-heet joka tapauksessa halusivat haalia kasaan edes jonkinlai-set myötäjäiset.










Jaakon lapsuus


Jaakon lapsuus sujui täysin eri tavalla kuin Marian. Siinä missä Marian lapsuus oli turvallinen ja suojattu, Jaakon elämä oli suojatonta ja rikkinäistä. Hänen oletettiin pär-jäävän omillaan, eikä hänelle suotu rakkautta tai huolenpitoa.


Jaakon syntyi perheen neljäntenä lapsena toukokuussa 1926. Kotisynnytys oli vaikea, mutta Jaakon äiti yritti huo-lehtia perheestään synnytyksen jälkeisestä masennuksestaan huolimatta.


Jaakon ollessa vuoden ikäinen hänen äitinsä sairastui vaka-vasti ja kuoli. Äidin haudan äärellä seisoi isä neljän alle kuusi-vuotiaan lapsensa kanssa. Olavi oli surun murtama, eikä tien-nyt miten tilanteesta selviäisi.


Onni onnettomuudessa, Jaakon isä löysi itselleen nopeasti uuden vaimon. Ennen naimisiin menoa tämän lupasi huo-lehtia Olavin lapsista kuin omistaan. Nämä lupaukset joutui-vat kuitenkin romukoppaan heidän ensimmäisen yhteisen lap-sensa synnyttyä.


Jaakon uusi vaimo alkoi hyljeksiä Jaakkoa ja tämän sisaruk-sia. Vaimo muuttui mahdottoman vainoharhaiseksi ja mus-tasukkaiseksi Olavista, eikä hän tämän takia voinut enää sitä vähääkään huolehtia omista lapsistaan.


Jaakon isä etsi erilaisia mahdollisuuksia selvitä tilanteesta, mutta hänellä ei ollut muuta mahdollisuutta kuin huutokau-pata omat lapsensa.


Lasten huutokaupat oli kielletty Venäjän senaatin toimesta jo vuonna 1891.Maalaistaloissa kuitenkin tarvittiin sodan jäl-keiseen jälleenrakentamiseen työvoimaa vielä 1920-luvulla ja tähän työhön maatalot ottivat orpoja lapsia kasvattaakseen heidät rengeiksi sekä piioiksi.


Olavin lapset joutuivat tällaisen kaupan kohteeksi. Jaakko sai jäädä 4-vuoden ikäisenä lähelle syntymäpitäjäänsä, huuto-laiseksi isossa talossa asuville sukulaisille. Häntä kohdeltiin eri tavalla, kun talon omia lapsia, ja hän koki olevansa ulkopuoli-nen. Muut Jaakon sisarukset sijoitettiin eri puolille Suomea.


Jaakko teki talon töitä siinä missä pieni poika voi niitä tehdä, ja kasvettuaan tarpeeksi isoksi häntä alettiin käyttää miesten töissä. Hän koki olevansa kasvattikodissaan rengin asemassa. Maa- ja metsätalous olivat maaseudulla pääammatteja ja näi-hin töihin rengit koulutettiin.


Nuorena miehenä Jaakko alkoi entistä enemmän etsiä tietoa maaseudun ulkopuolisesta elämästä ja siinä oli hyvänä apuna erityisesti radio.


Isolle maatalolle oli kunnia-asia, että uudet asiat kuten radio hankittiin ensimmäisten joukossa. Itse asiassa yleisradion lähe-tykset alkoivat jo Jaakon syntymävuonna, mutta maaseudulle kaikki asiat tulivat viiveellä. Töitä maatalossa oli valtavasti ja renkien piti kuunnella radiota työn ohessa salaa sivukorvalla.


Jaakko olisi halunnut oppia lukemaan ja kirjoittamaan ja pyysikin kasvattajiltaan pääsyä kouluun. Oppivelvollisuus oli säädetty jo yli kymmenen vuotta sitten, ja kylällä kiersi kiertokoulu.


Kasvattivanhemmat olivat kuitenkin sitä mieltä, että työn-teko on paras kasvattaja ja koulutus on turhaa. Siitä huolimatta Jaakko karkasi kiertokouluun aina, kun se oli töiden lomassa mahdollista. Kasvattivanhemmat saarnasivat Jaakolle jatku-vasti uppiniskaisuudesta, mutta Jaakko ei välittänyt siitä.


Kiertokoulusta Jaakko sai hyvän luku- ja kirjoitustaidon.


Jaakon ollessa 12 vuoden ikäinen maailmanpoliittinen tilanne kiristyi äärimmilleen, ja Suomi kutsui armeijansa ylimääräi-seen kertausharjoitukseen. Jaakon onneksi hän oli liian nuori kertausharjoituksiin eikä joutunut kokemaan vuosien 1941 ja 1944 sotien kauheuksia.


Valtaosa 1920-luvun alkupuolella syntyneistä pojista määrät-tiin rintamalle, ja tämä vaikeutti myös kotirintamalla olevien ihmisten elämää puutteena sekä elämän epävarmuutena. Jaa-kon elämä oli entistä rankempaa ja hänen odotettiin korvaavan maatalon sotaan lähtevien kahden pojan työpanokset.


Sodan alettu vuonna 1941, Jaakko täytti 15 vuotta ja kävi kirkon kylällä rippikoulun. Heti rippikoulun käytyään hän oli saanut tarpeekseen renkinä olemisesta ja lähti maatalosta itsenäiseen elämään, metsurin töihin. Riskin ja ahkeran työ-miehen lähtemistä maatalossa ei katsottu hyvällä.


Jaakko nukkui yönsä sydänmaille rakennetuissa metsurin kämpissä ja eli liikkuvaa elämää. Hän oli nyt itse itsensä elät-täjä ja huolehtija. Jaakko oli iloinen ja ahkera, eikä vieroksunut minkäänlaista työtä.


Hän halusi kuitenkin saada tehdystä työstä myös palkkaa. Ahkeralle ja raittiille Jaakolle löytyi työn vastineeksi aina yösija maataloista tai metsurin kämpiltä.


Metsurin kämpillä Jaakko sai ensikosketuksen myös tupak-kiin ja siitä muodostuikin hänelle pysyvä riippuvuus. Omalla rahallaan hän pystyi ostamaan Työmies-holkkitupakkia, jota sanottiin myös pillitupakiksi. Jokaisen Työmies-askin mukana tuli lyhyt puinen holkki, joka esti tupakinpurujen joutumisen suuhun.


Miesten kesken tupakointi oli sosiaalinen tapahtuma ja tupakoinnin lomassa keskusteltiin ikävistäkin asioista. Silloin ei ollut erillisiä tupakointipaikkoja, vaan tupakoida sai joka paikassa. Harmaa savupilvi täytti huoneet ja tupakin haju tart-tui vaatteisiin ja huonekaluihin.


Jaakon ollessa seitsemäntoista hän joutui edelleen etsimään joka ilta yöpaikan. Vähitellen Jaakko oli tullut tutuksi maatalo-jen isännille kirkonkylällä ja hänen ahkeruutensa oli huomattu.


Hänelle tarjottiin pestiä suuresta maatalosta. Siellä hän sai asua lämmitettävässä saunakamarissa kirkonkylällä, ja vuokraa vastaan hänelle annettiin pieniä talon töitä tehtäväksi. Suurem-mista maatalon töistä hänelle maksettiin oikeaa palkkaa.


Näin Jaakko sai pysyvän asunnon, josta hän saattoi käydä myös metsurintöissä. Hän oli onnellinen maatalosta saamas-taan kohtelusta ja vihdoin hän sai syödä talonväen pöydässä muiden seurassa.


Sukulaisten luona huutolaisena ollessaan hän joutui syö-mään talon nurkissa, eikä talonväen pöytään ollut asiaa.










Ensimmäiset tanssit


Maria oli odottanut päivää, jolloin näkisi Jaakon jälleen. Vihdoin se päivä koitti, ja heti aamusta Marian sydän täyttyi ilosta. Hänellä oli kuitenkin pieni ongelma, sillä hänellä ei ollut tanssiaisleninkiä. Maria päätti puhua äidilleen asiasta heti aamusta.


”Tänään pidetään tanssit, eikä minulla ole sinne leninkiä.”


Äiti oli hiljaa ja jatkoi lehmän lypsämistä.


Viimein äiti vastasi:


”Saat siskosi vanhan leningin. Se on mennyt hänelle pieneksi ja hänellä on jo uusi leninki.”


Maria tuli mahdottoman iloiseksi, mutta jäi odottamaan äitiä navetasta, ennen kuin uskalsi puhua leningistä siskonsa kanssa. Isosisko piti Mariaa aivan pentuna, eikä vapaaehtoi-sesti luovuttaisi omaa leninkiään Marialle.


Äiti tuli navetasta.


”Toisitko vanhan leninkisi tänne, niin kokeillaan sitä Marialle?” tämä sanoi.


Maria oli siskoaan hoikempi ja muutaman sentin lyhyempi. Hän puki siskonsa mekon päälleen ja se sopi melkein täydel-lisesti. Mekko oli vaaleanpunainen ja siinä oli napituskaitale vyötärölle asti. Vyötäröstä lähtien hame laskeutui kellona aina vähän polven alapuolelle.


Vanhemmalla siskolla oli isommat rinnat, joten niiden koh-dalta äiti siirsi nappeja tiukemmalle. Vyöllä mekkoa saatiin nostettua, ja Marian kapea vyötärö tuli esille.


Maria näytti oikein sievältä ja naiselliselta. Siskolla oli myös tanssikengät, jotka sopivat Marialle. Hänelle oli jo tuttua, että hän sai aina isompien siskojensa vanhat vaatteet ja kengät.


Päivä oli touhua täynnä, mutta vihdoin koitti ilta. Tans-sit alkoivat kello seitsemän. Hienot leningit puettiin päälle ja hiukset laitettiin nutturalle tai ponihännälle.


Marialla oli mustat pitkät, vähän taipuisat hiukset, jotka las-keutuivat valtoimenaan alaselkään asti. Äiti sitoi Marian hiuk-set tummanpunaisella lettinauhalla niskaan. Hänen mäntysuo-valla pestyt hiuksensa kiilsivät ja ruskeat isältä perityt nappisil-mänsä tuikkivat.


Maria ei ollut koskaan nähnyt itseään niin hienona. Sisaret katsoivat häntä kateellisena.


Puoli seitsemän aikoihin kolme Alfredin ja Sennin tytärtä lähtivät kävellen tanssipaikalle. Nuorin tansseihin lähtijä oli Maria, joka oli juuri täyttänyt 14 vuotta. Elettiin vuoden 1946 toukokuuta.


Todellisuudessa ”tanssit” olivat iltamat, joissa myös tanssit-tiin. Talvisodan jälkeinen tanssikielto oli peruttu vasta vuonna 1940, ja säädösten mukaan iltamien alussa täytyi aina olla ohjelmaa, yleensä näytelmä. Ohjelmanumeron jälkeen matot siirrettiin syrjään tanssimista varten. Tanssikiellon aikanakin iltamia tosin pidettiin ja niissä myös tanssittiin salaa.


Tanssipaikalle oli vain muutaman kilometrin matka, ja tytöt kävelivät sinne mutaista, kuoppaista kärrypolkua pitkin, kier-rellen rapakoita parhaansa mukaan.


Perillä iltamissa oli paljon muita nuoria ja vähän vanhempia perheellisiä ihmisiä. Matot oli heitetty syrjään ja tanssit olivat jo alkaneet. Tansseissa oli aina naisten puoli ja miesten puoli. Hanurinsoittaja istui omalla paikallaan seinustalla. Hän aloitti soittamisen ja ensimmäisenä tanssina oli tango.


Miehet tai miehenalut liikehtivät ja tarkkailivat naisten puolta. Maria yritti pysyä piilossa muiden tyttöjen takana.


Tilanne oli jännittävä, eikä Maria halunnut kenenkään hake-van häntä, koska hän ei osannut tanssia.


Muut tytöt olivat jo tanssilattialla eikä Marialla ollut muuta mahdollisuutta, kun lähteä tanssimaan, kun nuori, pitkä mies kumarsi Marialle. Marian oli pakko tunnustaa miehelle, ettei hän osaa tanssia.


”Ei haittaa! Opetellaan yhdessä”, mies huikkasi.


Maria yritti tanssin hurmassa katsella miesten puolelle näkyisikö siellä Jaakkoa. Tätä ei kuitenkaan näkynyt, ja Maria tunsi itsensä petetyksi.


Tanssit jatkuivat usean eri kavaljeerin käsivarsilla, ja Maria opetteli tanssimaan minkä ehti. Hän saikin juonesta kiinni ja loppuillasta taitoi jo muutamia tanssiaskelia.


Vihdoin Jaakko ilmaantui paikalle ja haki Mariaa tanssi-maan. Tämä oli komea tuuheassa mustassa tukassaan, joka oli leikattu tosi lyhyeksi. Hänen kasvonsa loistivat yhtä hymyä hänen nähdessä Marian, ja hänen laihoilla poskillaan loistivat hymykuopat.


Jaakko oli pukeutunut valkoiseen kauluspaitaan, jonka hihat oli kääritty kyynärpäihin asti. Paidan ylänappi oli auki. Jalas-saan Jaakolla oli vaaleat, vähän levenevät, suorat housut. Hou-suja piti ylhäällä leveä ruskea nahkavyö. Jaakko näytti komealta.


”Olen ensimmäistä kertaa tansseissa, enkä osaa tans-sia”, Maria sanoi Jaakolle. Mies lupasi opettaa tassiaskeleita Marial le. Hän veti Marian rintaansa vasten, laittoi vasemman kätensä tämän lantiolle ja oikean kätensä hänen kädelleen. Tango sai alkaa.


”Mukava, että tulit”, Jaakko kuiskasi Marian korvaan.


Maria tunsi punan leviävän kasvoilleen, eikä hän oikein roh-jennut jutella Jaakolle mitään. Jaakon tanssiote oli jämäkkä, ja Maria nautti tämän hyräillessä musiikkia Marian korvaan. Täl-laista läheisyyttä Maria ei ollut kokenut koskaan.


”Mikä sinun nimesi on?” kysyi Jaakko.


”Maria”, Maria vastasi taas punastuen.


He tanssivat vielä toisen tangon ja sen jälkeen menivät juomaan kahvit pullan kanssa sitä varten viritettyyn pirtin nurkkaan.


Maria vilkaisi kaappikelloa pirtin seinällä ja huomasi, että kello oli jo yhdeksän. Maria kertoi Jaakolle, että hänen pitää olla kotona kymmeneltä. Tämä halusi lähteä saattelemaan Mariaa, eikä Maria osannut kieltäytyä. Oikeasti hän oli hurjan iloinen Jaakon ehdotuksesta.


Ennen lähtöä Maria kävi kertomassa vanhemmille siskoil-leen lähtevänsä kotiin ja se tuntui sopivan näille mainiosti. Sis-kot olivat mielissään, että Maria ei enää ollut heidän vaivoi-naan. Sitä siskot eivät onneksi edes huomanneet kysyä, että lähtikö hän kotiin yksin.


Jaakko ja Maria menivät ulos, ja Maria näytti tietä kotiinsa päin. Jaakko otti Mariaa kädestä kiinni ja matka jatkui kohti kotia. Jaakko olisi halunnut tietää Marian elämästä ja tunteista itseään kohtaan, mutta hillitsi itsensä kyselemästä mitään.


He olivat jo lähellä Marian kotia, kun Jaakko ehdotti Marialle uutta tapaamista kuukauden päästä toisissa iltamissa. Maria vastasi tulevansa sinne. Erotessaan Jaakko hieraisi Marian pos-kea ja sanoi:


”Nähdään pian.”


Loppumatkan kotiportille Maria hyppi ja tanssahteli. Hän oli onnensa kukkuloilla.










Vihdoinkin ripille!


Kesän kuluessa Maria pääsi vielä kolme kertaa tanssei-hin siskojensa kanssa, mutta aina hänen oli palattava kymmeneksi kotiin. Maria ja Jaakko näkivät toisensa tansseissa, ja Jaakko saatteli aina Marian kotinurkille.


Marian kesä meni ihastuksen huumassa. Lavatanssit loppui-vat eikä hän nähnyt Jaakkoa moneen kuukauteen. Jaakko sanoi viimeisellä tapaamiskerralla joutuvansa kauemmaksi metsätöi-hin, eikä voisi tavata Mariaa pitkiin aikoihin.


Sen syksyn ja talven Maria vietti aikaansa perheen kanssa tehden iltaisin ompelutöitä. Kevät tuli, ja Maria täytti maalis-kuussa 15 vuotta. Kesällä hänellä olisi edessä rippikoulu ja sen myötä virallinen lupa käydä tansseissa.


Rippikoulussa Maria tutustui erityisesti yhteen Eeva-nimi-seen tyttöön. He olivat molemmat iloisia ja heillä oli saman-lainen huumorintaju sekä halu jakaa asioita. He kertoivat toi-silleen kaiken. Mariasta tuntui, että hän on löytänyt itselleen todellisen ystävän.


Rippikoulu kesti kaksi viikkoa ja opetusta annettiin viitenä päivänä viikossa. Niiden kahden viikon jälkeen Mariaa har-mitti rippikoulun päättyminen ja eroaminen uudesta ystä-västä. Varsinainen ripillepääsy oli kirkossa kuukauden päästä heinäkuussa.


Marian ja Jaakon tapaamisesta oli kulunut monta kuukautta, ja Marialla oli ikävä Jaakkoa. Kerran kesäkuussa Marian pyöräil-lessä rippikouluun Jaakko tuli vastaa pyörällä.


Jaakko pysähtyi ja sanoi:


”Minulla on ollut ikävä sinua.”


”Niin minullakin sinua”, Maria vastasi.


Siinä tiellä he tuijottivat toisiaan ja pitivät toisiaan käsistä kiinni. Maria sai sanottua ripillepääsypäivänsä ja sovittiin, että silloin he näkisivät.


Marialla oli kova hinku tehdä itselleen rippijuhliin puku. Äiti neuvoi Mariaa sen tekemisessä.


Rippijuhlan aika koitti, ja Maria loisti uudessa puvussaan. Hän oli pitänyt isoja papiljotteja hiuksissaan koko edellisen yön, ja aamulla äiti kampasi Marian tuuheat, tummanruskeat hiukset auki.


Rippikoululaiset astelivat ripillepääsyn jälkeen kirkon eteen valokuvaan ja sen jälkeen läheisten kukitettavaksi. Jaakko tuli Marian luokse ja antoi hänelle ison punaisen ruusun sekä pusun poskelle. Hetki oli herkkä ja syöpyi Marian sydämeen.


Jaakko ei tietenkään tullut Marian varsinaiseen juhlaan kotona, koska Maria ei ollut kertonut Jaakosta kotiväelleen. Siskot tiesivät kyllä Jaakosta, mutta he olivat luvanneet olla kertomatta asiasta muulle perheelle.


Jaakko ja Maria sopivat, että näkisivät toisensa vielä samana kesänä iltamissa Marian kotikylällä. Ennen Jaakon lähtöä hän halusi ottaa kuvan Mariasta itselleen muistoksi. Toisen kuvan Jaakko otti Mariasta ja hänen uudesta ystävästään Eevasta.


”Näytät ihanalta”, Jaakko huikkasi Marialle vielä ennen lähtöään.


Maria sai vanhemmiltaan rippilahjaksi luvan mennä hammas-lääkäriin teettämään itselleen tekohampaat. Hänen etuham-paissaan oli mustuneet isot reiät, ja takahampaat näyttivät samalta. Koko edellisen vuoden Marian hampaita oli särkenyt eikä kipuun auttanut mikään. Muidenkin Marian sisarusten hampaat olivat rikki, koska niitä ei osattu hoitaa.


Mariaa pelotti mennä yksin hammaslääkäriin, niinpä isä halusi lähteä hänen mukaansa vastaanotolle. Myös Marian vanhemmilla oli ollut tekohampaat jo murrosikäisestä asti, eikä sitä pidetty siihen aikana mitenkään kummallisena. Maria oli ihaillut äitinsä ja isänsä hampaita usein vesilasissa.


Ja niin Marialtakin poistettiin kaikki hampaat yhdellä kertaa, ilman puudutusta. Siten se oli perheelle halvempaa.


Hammaslääkäristä tullessaan Mariaa itketti, ja isä yritti lohduttaa häntä kertomalla kivun ja säryn helpottavan vii-kon kuluessa. Entisten hampaiden kohdalla oli vain pienet punaiset reiät, ja vähään aikaan syömisestä ei tullut mitään. Maria pysyi kotona eikä kehdannut näyttäytyä kenellekään hampaattomana.


Hänen ikenensä paranivat hyvin kuukauden kuluessa. Sen jälkeen hänelle oli varattuna uusi lääkäriaika. Hammaslääkäri teki Marian ikenistä muotin, jonka mukaan tehtiin Marial le sopivat hammasproteesit. Yleensä hammasproteesit tehtiin samalla kerralla, kun vanhat hampaat poistettiin. Sovittiin vielä uusia aika, jolloin Maria saisi hakea proteesit itselleen. Isä oli Marian mukana kaikilla lääkärikäynneillä ja se lähensi heidän välejään.


Viikon päästä uudet proteesit olivat valmiit ja ne asettuivat Marian suuhun hyvin. Ajan kanssa ne muovasivat hampaatto-mat ikenet proteeseille sopivaksi.


Maria oli onnellinen uusista hampaista, joita ei särkenyt koko ajan. Nyt hän voisi hymyillä myös Jaakolle.










Ensimmäinen työpaikka


Rippikoulun suorittaminen antoi Marialle vapaammat liikkumismahdollisuudet ja hän alkoi miettiä mahdol-lisuutta hakea töitä kodin ulkopuolelta. Maria oli kuul-lut, että heidän kotitalonsa lähelle oli avattu pieni sekatavara-kauppa, joten hän suuntasi kaupalle, missä hän halusi puhua kauppiaspariskunnan kanssa. He olivat keski-ikäisiä ja heillä oli monta lasta. Heidän talonsa oli yksikerroksinen. Sen toi-sessa päässä oli kauppa ja toisessa kauppiaiden asunto.


Maria kertoi kauppiaspariskunnalle, että oli käynyt kierto-koulua ja oppinut lukemaan, kirjoittamaan sekä laskemaan. Maria oli rohkea kertoessaan olevansa hyvä laskemaan. Siihen aikaan ei ollut niin tapana kehua itseään. Mutta Maria oli päät-täväinen ja innostunut pääsemään kaupalle apulaiseksi.


Kauppiaspariskunta aikoi miettiä asiaa. Maria tuli viikon päästä uudelleen kaupalle ja kysyi uudestaan mahdollisuu-desta päästä töihin. Pariskunta ehdotti Marialle työtä hei-dän kotiapulaisenaan. Mariaa ei kuitenkaan kiinnostanut sel-lainen työ, sillä hän halusi päästä elämässä eteenpäin. Hän oli saanut tehdä kotiapulaisen töitä kotonaan jo aivan tarpeeksi. Kauppias pariskunnalle oli syntynyt juuri seitsemäs lapsi ja he tarvitsisivat kotiapulaisen kodin pyörittämiseen, sillä kaup-piaan rouvaa tarvittiin myös kaupan puolella.


Pitkän harkitsemisen jälkeen kauppiaspariskunta suostui ottamaan Marian kauppa-apulaiseksi, sillä kauppiaan rouva olisi vielä useita kuukausia kiinni pikkuvauvassa. Maria hyppi ilosta ja halasi pariskuntaa.


Kotona Maria ei ollut maininnut työn hakemisesta, eikä siellä tietenkään oltu kovin innostuneita Marian uudesta työstä. Hän itse oli innoissaan, koska nyt hän voisi tienesteil-lään ostaa hienoja kankaita ja ommella itselleen uusia vaatteita.


Maria lupasi antaa osan tienesteistään kotiin, ja sekös kotivä-keä viehätti, erityisesti äitiä. Näin Maria hankki hyväksynnän kotoaan ja aloitti työt seuraavalla viikolla.


Maria käveli joka aamu kolmen kilometrin päässä olevalle kau-palle yhdeksäksi ja pääsi kaupalta pois neljän aikaan. Kauppa oli auki kuusi päivää viikossa, mutta Maria oli kaupalla vain vii-tenä päivänä viikossa. Siten hänellä oli illat ja viikonloput aikaa auttaa äitiä kotona sekä riiata Jaakon kanssa.


Työt kaupassa olivat hänelle aluksi todella haastavia ja osa raskaitakin. Hänen piti opetella punnitsemaan tuotteita laa-rista pusseihin isolla puntarilla. Sitä ennen hänen täytyi raa-hata isoissa säkeissä olevat jauhot, sokerit ja suolat laariin. Kauppias oli itsekin vielä tietämätön useista kaupan töistä, sillä asiat olivat myös hänelle uusia.

